નવી દિલ્હી: દિલ્હી હાઈકોર્ટે પુસ્તકોની ઝેરોક્ષ પર લગાવવામાં આવેલો પ્રતિબંધ હટાવી દેતાં હવે દિલ્હી યુનિવર્સિટીના વિદ્યાર્થીઓ ફરીથી પુસ્તકોની ઝેરોક્ષ કોપી ખરીદી શકશે અને તેમને મોંઘાં પુસ્તકો ખરીદવાં નહિ પડે. આ અંગે દિલ્હી હાઈકોર્ટે પુસ્તકોની ઝેરોક્ષ કોપી કરવા પર લગાવવામા આવેલા પ્રતિબંધને હટાવી દેતાં જણાવ્યું છે કે પુસ્તકોની ઝેરોક્ષ કોપી કરવાથી કોપીરાઈટનો ભંગ થતો નથી. કોપીરાઈટનો મતલબ કોઈ ચીજને પૂરેપૂરી રીતે પોતાના અધિકાર હેઠળ લાવવાનો નથી.